
ÅRSMØTE 

SKIHYTTA I MARKA

SØNDAG 22.03 2015 KL 20.00

Sakliste for årsmøte 22. mars 2015
1. Åpning

2. Godkjenning av innkalling og sakliste

3. Valg av ordstyrer og møtereferent

4. Årsmeldinger
5. Regnskap 2014
6. Medlemskontingent 
Styret foreslår for årsmøtet at medlemskontingenten videreføres for 2016.

Kontingent familie


kr 400,-

Kontingent enkeltmedlemskap 
kr 200,-

Familiemedlemskap omfatter familiemedlemmer opp til 20 år. 

Medlemskontingenten for 2016 blir sendt ut i desember 2015 (giro). 

7. Innkommende saker
Orienteringer om 

· Forbedring av fotballbanen

· Videreutvikling av skianlegget i Marka

8. Budsjett

9. Valg
Valgkomiteens innstilling er vedlagt. 

ÅRSMELDING FOR LEKSDAL IL 2014
Denne årsmeldingen oppsummerer noen av de aktivitetene som medlemmene i Leksdal IL enten har arrangert eller tatt del i det siste året. I meldingen har hovedstyret og de ulike undergruppene sine avsnitt hvor det blir presentert et bredt sett av aktiviteter.  I det siste avsnittet peker vi på noen muligheter vi har for 2015. Regnskapet for 2014 er vedlagt, sammen med budsjett for 2015. 
Hovedstyret

Hovedstyret i Leksdal IL har etter årsmøtet 9. februar 2014 bestått av

Erik Stiklestad

Leder

Karstein Aksnes 

Nestleder/anleggsleder
Arnt Aurstad

Kasserer
Marius Johnsborg

Sekretær
Gunn Marit Øgstad 
Barneidrettskoordinator
Tomas I. Hallem 

Styremedlem

Heidi Totsås

Skigruppa

Randi S Hallem

Friidrettsgruppa

Arnstein Ekseth 

Fotball

I alt har det blitt avholdt 7 styremøter siden forrige årsmøte, referater er lagt inn i idrettslagets protokoll. 
Hovedstyrets rolle er å legge til rette for samarbeid innad i laget, og å sørge for at undergruppene kan gjennomføre sine aktiviteter. I dette ligger det et ansvar for å skaffe inntekter til laget, og å forvalte de midlene som laget allerede rår over. Styret må også påse at idrettslagets statutter blir overholdt. 
Antallet arrangementer som idrettslaget gjennomfører er relativt stabilt fra år til år. Dette tyder på at man har funnet et aktivitetsnivå som er passende. Leksdal IL har i 2014 hatt 296 medlemmer. Dette er en liten reduksjon i forhold til tidligere år. Styret mener at idrettslaget lykkes med å gi et godt tilbud til bygdas innbyggere. Foruten de aktivitetene som de ulike undergruppene har gjennomført, er idrettslaget engasjert i tre større samarbeidsprosjekt;

Olsokrittet 
206 sprekinger fullførte Olsokrittet, med start og mål ved Stiklestad skole i 2014.

Henning Offigstad fra Felgen CK Trondheim gikk til topps i konkurranseklassen for menn, mens Marie Flataas fra CK Victoria vant kvinneklassen. Et fantastisk varmt og fint vær gjorde sitt til at det ble travelt drikkestasjonene rundt om i løypa. 
Bulleråsrennet - Etter 49 strake år ble vi dessverre nødt til å avlyse fjorårets Bulleråsrenn. Håpløse snøforhold gjorde det umulig å arrangere et fullverdig renn. Komiteen kunne ikke gjøre annet enn å beklage, men ønsket samtidig alle hjertelig velkommen til et heidundrende jubileumsrenn i år. Dessverre har vi også i år vært nødt til å avlyse pga snømangel.  

Hærvolrennet – Gikk som planlagt, 30.  mars, med start fra Bjartan i Helgådalen og ankomst i Marka. Det var 84 trimmere til start. I konkurranseklassen var det i alt 24 deltagere. Magnus Sivertsen ble årets vinner.   Det var mangel på snø nedover mot stadion i Marka, og iherdig innsats fra løypemannskap gjorde skirennet mulig å gjennomføre.

Åpning av Fånetthytta
Lørdag 29. mars var det offisiell åpning av Fånetthytta. Ca. 150 skiglade fjellfolk hadde tatt turen til Fånettvatnet for å overvære åpninga. Leder i Leksdal IL og leder for utbygginga av Erik Stiklestad ønsket velkommen, og fortalte de fremmøtte om prosessen fra idrettslaget hadde planer om å kjøpe hytta i 2011 og frem til i dag. Ca. 5000 dugnadstimer er lagt ned, og Jarle Aurstad har over 1500 timer av disse, og for det fikk han en påskjønnelse. Det skal også rettes en stor takk til alle andre som har stilt opp for å få praktbygget ferdig. Ordføreren stod for den offisielle åpninga med å klippe snora, som i for dagen bestod av en veipinne (les skistav) med øks. Ann Sissel Vehus representerte Verdal Idrettsråd og overrakte et stettfat laget av alm til idrettslaget. Deretter ble det stor pølse- og kakefest for alle fremmøtte.

Dette var en stor dag for Leksdalingene, og vi håper at hytta og området ellers blir masse brukt, både av leksdalinger og utabygdsfolk. 

Dugnader 

Å finne tak i personer som kan ta ansvar for smått og stort er en oppgave styret bruker mye tid på. Dugnader er svært viktig fordi de gir inntekt og sørger for at idrettslagets anlegg er i orden. Dette bidrar igjen til at idrettslaget kan tilby aktiviteter som det koster lite å delta på. 
Kafedriften i Molåna på Stiklestad har i mange år vært en tradisjon. Denne ble i år redusert til å ha åpen en liten kiosk i Levringslåven. Kiosken var åpen under øvingene til Spelet, men salget var ikke godt nok. For kommende år må denne ordningen vurderes på nytt. 
Vi har kommet godt i gang med utbyggingen av Skihytta, og det er bare småtteri igjen før den nye delen står ferdig. Med den nye delen får vi plass til nesten dobbelt så mange inne, samtidig som det kommer mye mer lys inn. Utbygging er et godt eksempel på at det er dugnadsinnsatsen som gjør at vi får til det vi ønsker. 
Leksdal IL tok også i 2014 del i TV-aksjonen. I år gikk innsamlede penger til Kirkens nødhjelp. 
Nettsidene våre har også i år fungert som hovedinformasjonskanal til våre medlemmer. Vi har noe mindre trafikk på siden nå enn tidligere år. Dette skyldes trolig at færre er inne og ser på oppdateringene av løypekartet i Marka, da snøen har uteblitt. I tillegg til å være en nyttig informasjonskanal fungerer også nettsidene som et lite arkiv. Alle nyheter som blir publisert blir lagret, og kan være et nyttig oppslagsverk. Vi vil takke Web-ansvarlige for den gode hjemmesiden vi har i laget vårt. 
Leksdalsnytt – ble i 2014 utgitt i to utgaver. Disse blir sendt ut til alle husstander i bygda. 
Konsesjonssøknad om vindmøller
Sommeren 2014 ble det klart at EON hadde levert en konsesjonssøknad om å bygge 19 vindmøller på Markavola. Møllene kan bli en del av en større utbygging av Hyllfjellet, Kverndalen og Markavola. Til konsesjonssøknaden var det lagt ved en konsekvensutredning som har vært på høring hos berørte parter. Beklageligvis hadde utbygger ikke tatt kontakt med oss tidligere i prosessen, og mangel på befaringer gjorde sitt til at konsekvensutredningen hadde mange feil og mangler. Styret har derfor brukt noe tid på denne saken. Status for øyeblikket er at konsesjonssøknaden ligger til behandling hos NVE. Trolig vil den bli ferdigbehandlet i løpet av høsten 2015. Vi har vært flinke til å dokumentere hvor mye Marka blir brukt til enkelt friluftsliv, og dette var til god hjelp under skriving av høringsuttalelsen. Idrettslaget har også fått hjelp fra mange andre til å vise motstand mot prosjektet. 
FOTBALLGRUPPA
Styret i 2014 har bestått av:

Arnstein Ekseth, leder

Helge M Holmsberg, kasserer

Håkon Musum, styremedlem

Gøril Sørmo, styremedlem

Anne Marthe Aune, styremedlem

Kristian Pedersen, styremedlem

Styret har hatt 6 møter.

Leder har deltatt på driftstyremøter for Stiklestadhallen. 

Det ble avholdt oppstartsmøte med trenere/ lagledere i mars, og evalueringsmøte i oktober.

Sportslig:
Stilte siste sesong med 6 lag: 2 mygglag, gutter 9, gutter 11, damer 7er og seniorlag herrer.

Alle yngre lag fra 9 år har deltatt i seriespill og to valgfrie turneringer. Gutter 11 deltok på Storsjøcup i 12 års klassen. Mygglagene har hatt 5 turneringskvelder på Lyng og deltatt Coop cup. Gutter 11 fikk 5 nye spillere fra Vuku IL til sesongen, da Vuku ikke klarte å stille lag i 11 års- klassen.
Det har ellers vært leksdalinger som har spilt for Vuku, Stiklestad, Verdal og Vinne i de klassene idrettslaget ikke har klart å stille lag.

Arrangement:
Det ble arrangert bygdeturnering første helg i september. Det var ny dato fra tidligere år, noe som førte til færre påmeldte lag. 

5 lag deltok, for det meste lag fra grendene i Leksdal, men også kompislag. 

Lagene besto av spillere i begge kjønn fra 14 år og oppover med tilknytting til Leksdal.

Turneringen er et positivt og samlende arrangement for bygda.

Økonomi:
Det ble budsjettert med et lite overskudd for 2014 da utgiftene økte med et nyoppstartet herrelag. Resultatet ble bedre enn budsjettert. Fortsatt er det vaktholdet i Amfiet under Olsok som er den største inntektskilden. Bygdeturneringen gikk litt dårligere enn budsjettert, mens salg av kornband og krydder var med og bidro til et godt resultat

Banen:
Banen var dårlig frem til sommerferien, noe som førte til en del flytting av kamper for de eldste klassene. Helgådal, Vuku og Stiklestad var behjelpelige med baner, så vi fikk gjennomført kamper og treninger. Nye klippere ble kjøpt inn og bidro til en jevn og fin gressmatte utover høsten

Friidrettsgruppa
Leder: Randi Skavhaug Hallem

Sekretær: Hanne Lene Balgaard

Kasserer: Beate Kippe

Styremedlemmer: Gerd Inger Marken og Liudmila Sende.

Friidrettsgruppa har i år avholdt to styremøter.

Aktiviteter i løpet av året

18. Mai – Klubbkarusell i terrengløp, Elvepromenaden.

29. Mai – «Himmelspretten», Tillerknoppen.

15. Juni – Friidrettskveld «Kom og prøv deg!», Skolen.

17. August – Klubbkarusell i terrengløp, Kjesbuvatnet.

16. November – «Motbakkeløp» og premieutdeling, Marka.

På terrengløpene og på friidrettskvelden har totalt 29 personer deltatt. Og også i år var det et flertall blant de aller yngste. På friidrettskvelden fikk vi god hjelp av dyktige instruktører fra bygda. Margunn og Ingvild Aksnes, og Kristina og Andrea Øgstad. Og her fikk barna prøve seg på 60 m, høyde, lengde og spyd.

«Himmelspretten»
I år tok vi «Himmelspretten» til Tillerknoppen igjen. Og totalt gikk nesten 50 store og små på topptur i det fine vårværet.

Trimkasser
I sommer har vi hatt 13 trimkasser rundt omkring i bygda og på fjellet. Totalt er det registrert litt over 7100 besøk, og det er stor økning i fra i fjor. Flest besøk var det på trimkassene på Seterengsmyra og Musemsåsen. Og i alt 12 personer mottok premie for å ha besøkt alle trimkassene. Katrine Aspås Pedersen og Sigrid Hallem Solum fikk ekstra påskjønnelse for den sporty innsatsen de gjorde ved å besøke alle trimkassene på en og samme dag. Så her er det bare å ta utfordringen til neste sesong!

St. Olavsloppet
Vi deltok i år for 26. gang. Start i Trondheim onsdag 25.06, og målgang i Østersund lørdag 28.06. Totalt deltok 34 løpere som alle gjorde en fremragende innsats ved å bli nr 46 i Åpen klasse. Det var ca 100 lag i denne klassen.

St. Olavsloppet 2015 har start  i Trondheim onsdag 24. 06, og målgang i Østersund lørdag 27. 06. Vi ønsker alle gamle og nye løpere velkommen til å delta i 2015. 

Mange leksdalinger har også deltatt på friidrettsstevner, terrengløp og stafetter utenfor bygda i løpet av sesongen, og da som representanter for Verdal Friidrettsklubb. Friidrettsgruppa 

takker for dette spreke året, og ønsker alle velkommen til nye aktiviteter i 2015.

Skigruppa
Leder: Heidi Totsås
Kasserer: Hans Kristian Musum
Styremedlemmer: Sten Solum, Tore Øgstad, Lars Håkon Bjugan og Beate Hågensen.

2014 vil for fremtiden bli husket som unntaksåret i skigruppa. Eller som året da vinteren aldri kom. Det satte store begrensninger for aktiviteten i skigruppa. De snøfallene som kom ble utnyttet til det ytterste, så noe aktivitet er det likevel blitt. Takket være at det kom litt snø var det fine forhold fra Hallemsvollen til Vegenden langt utover vinteren, og løypene holdt seg imponerende godt selv om det var helt bart nede i bygda.

Skiskole/skileik
Det ble i år ingen skiskole for de yngste.  Da snøen fortsatt ikke var kommet etter vinterferien ble det arrangert åpen gymsal fire torsdager som en erstatning for skiskolen. I den korte perioden med snø i mars ble det arrangert et par kvelder med skiskole. 

Takket være at løypene holdt seg i brukbar stand i fjellveien fra Hallemsvollen fikk vi brukt denne strekningen til skitreninger for gruppene fra 11 år og oppover. Så for denne gruppa gikk treningene med hodelykt gjennom hele stort sett hele vinter.

Skihytta/Fånetthytta
Både skihytta og Fånetthytta var stengt det meste av vinteren.  Midt i mars kom det likevel nok snø til at det ble mulig å ha offisiell åpning av Fånetthytta under fine forhold. Det ble likevel kun to helger at Fånetthytta var åpen med servering før skiføret ble borte igjen.

Skirenn:
Det ble i år veldig få muligheter for å arrangere renn i Marka. Kun to klubbkarusellrenn ble gjennomført: Det første ble arrangert som søndagsrenn Hallemsvollen. Det andre ble arrangert som ordinær klubbkarusell i Marka i mars.

Leksdal IL arrangerer Hærvolrennet og Bulleråsrennet i samarbeid med andre klubber. Bullerårennet ble i år avlyst pga snømangel.  Hærvolrennet ble gjennomført som planlagt etter en god innsats fra løypemannskapet som måket snø for å dekke hull i løypene. Rennet gikk i år med start i Bjartan og målgang i Marka.

Snømagelen har gjort seg gjeldene i hele Trøndelag og en rekke renn og arrangement er blitt avlyst. Leksdalsløpere har likevel også dette året vært ute og representert på renn utenfor klubben: Verdalskarusell, kretsrenn, sonerenn, Midt-Norsk, NM, Hovedlandsrenn, Flyktningerennet.

Barneskirennet som var planlagt på Minsaas plass i samarbeid med Coop ble avlyst.

Måneskinnstur
Måkeskinnsturen ble i år avlyst.

Trimbokser
Trimboksene har i år naturlig nok hat mindre besøk enn vanlig. Unntaket er trimboksen på Vegenden. Denne er godt besøkt, og det er tydelig at mange har satt pris på at det til tross for en dårlig vinter har vært muligheter for fine trimturer på ski her.

Barmarkstreninger
Skigruppa har vært aktiv fra sensommeren/tidlig høst med rulleskitreninger og barmarkstreninger. Rulleski og bruk av gymsalen tirsdager, og barmarkstrening med kveldsmat i skihytta i etterkant på torsdager. Dette har vært kvelder med god aktivitet i mørket, både langs Markaveien, i akebakken, stadion, lysløpene etc.  Gruppene fra 12 år var i gang tidlig på høsten. 

Verdalssamling 18.-19 oktober
Verdalssamlinga ble arrangert etter samme modell som tidligere år i oktober, med barmarkstreninger i Blommen lørdag med leik, stafetter, hinderløype, rulleski og tacoservering om ettermiddagen. Søndagen står felles langtur på programmet. I år gikk denne med start fra skihytta i Vinne. Samlinga arrangeres i samarbeid med de andre skiklubbene i Verdal. 

Skisamling Vålådalen
Ca 35 medlemmer i Leksdal IL var i november på skisamling i Vålådalen. Helga inneholder aktiviteter ute og inne for hele familien og har fokus på det sosiale. 
Skigruppa vil med dette rette en stor takk til alle som stiller villig opp på dugnader i forbindelse med våre arrangement. Samarbeidet med løypekjørere, restaurantkomite, tidtakere, trenere, utøvere og andre som stiller når det trengs er av stor betydning.
Så håper vi på en vinter med mer snø og bedre skiforhold det neste året.


Barneidrettskoordinator/Allidrett

Allidretten har i år bestått av svømming for alle medlemmer av Leksdal IL i Verdal svømmehall. Vi har hatt turning i turnhallen på Steinkjer med instruktører fra Beistad turn.

Det har vært allidrett på i gymsalen på skolen for alle fra 1. – 7-kl. Det har også vært mandagstrim for ungdommer og voksne. Denne pågår fremdeles og varer fram til påske.

Alle aktivitetene har vært gratis for Leksdal IL sine medlemmer

Anlegg
Leder: Karstein Aksnes

Det har vært et nytt år med stor aktivitet på lagets anlegg i 2014. Siden laget har mye og økende mengde anlegg og utstyr, legges det årlig ned en svært stor innsats i vedlikehold og drift. Noe av dette er svært synlig, så som stell av gressbanen og preparering av skiløyper. Andre oppgaver er ikke alltid er like synlige, men er utrolig viktig for at vi skal kunne opprettholde den høye standarden vi har på våre anlegg. Det har god dugnadsaktivitet på alle idrettslagets anlegg i løpet 2014, og anleggene må kunne sies å være av god standard og er godt vedlikeholdt. Ferdigstillelse av Fånetthytta var en stor milepæl, og nesten 5000 dugnadstimer er lagt ned siden våren 2012. Utbygging av skihytta startet opp med saging av materialer på sommeren og start grunnarbeid tidlig på høsten.

Følgende er utført i løpet av 2014, i tillegg til vanlig vedlikehold og drift:

· Utbedring av løypenett

· Renovering av ballbu m/kioskrom

· To nye robotklippere på gressbanen

· Turløype prosjektet er godt i gang

· Hogging og saging av 20m3 tømmer

· Ferdigstilling av Fånetthytta

· Nytt speakeranlegg på skistadion 

· Utbygging av skihytta startet høsten 2014

Anleggsplan for 2015
Følgene er planlagt utført i 2015:

· Ferdigstillelse av utbygging av skihytta

· Ekstra høyttaler på skistadion

· Nytt fjernstyrt strømaggregat på Fånetthytta

· Innkjøp av hjertestarter

· Lengdegrop ved gressbanen

· Løype for sykkelcross ved skolen (samarbeid med FAU)

· Fullføring av turløype-prosjektet

· Sikringsarbeide Mauråsen

· Utskifting av dieseltank

· Planering/grøfting i lysløypa

· Planering/grøfting av vei mellom Hallemsvollen og skistadion

· Utrede mulighet for vei opp til Fraukulan

· Innkjøp av mål for 3-er fotball
· Utredning av ny fotballbane

· Nytt kjøkken i marka
Langtidsplan for 2014-2016

I forbindelse med revidering av kommunens kulturplan i 2014, ble Leksdal IL bedt om å sende inn langtidsplaner for perioden 2014-2020. Langtidsplanen er ikke å oppfatte som bindende, men det er viktig å være på kommunens kulturplan i forbindelse med prioritering av tippemidler etc.

Planer om bygging eller rehabilitering av anlegg i perioden 2014-2016:

	Anlegg
	Sted
	Type

(N=nærmiljøanl.

O=ordinært anlegg)
	Kostnad
	År

	1. Utbygging skihytta
	Marka skistadion
	O
	581 000
	2014

	2. Skilting turstier
	Leksdal
	
	397 000
	2014

	3. Vei + parkering
	Marka skistadion
	O
	1 000 000
	2015-2016

	4a Gressbane – rehabilitering
	Leksdal Skole
	O
	1 000 000
	2015-2016

	4b Kunstgress
	Leksdal Skole
	O
	3 000 000
	 2016

	5. Sykkelsti Fånettvatnet
	Marka – Fånettvatnet
	O
	500 000
	2015-2016

	6. Kunstsnøanlegg
	Marka skistadion
	O
	?
	2014-2016


Utfyllende kommentarer:

1. Utvidelse av skihytta på skistadion. Finansieres av spillemidler og idrettslaget.

2. Skilting og merking av turstier, sykkelstier og skiløyper. Finansieres av Fylkeskommunen, Gjensidigestiftelsen og Idrettslaget.

3. Adkomstvei til nytt og høyere utgangspunkt for fjelløypene. Vil gi lengre skisesong.

4. Idrettslaget har en gressbane som har dårlig drenering og dårlig toppdekke. Det er ikke besluttet hva som skal gjøres, men følgende alternativer er mest aktuelle:

a. Rehabilitering: Drenering, utskifting av masse, forlengelse av bane 10m, nytt gress, nytt gjerde.

b. Kunstgress: Fjerning av toppdekke. Drenering, ny masse, forlengelse 10m, kunstgress, belysning. 

5. Sykkelsti til hytta på Fånettvatnet for å gi lettere tilkomst og økt bruk i sommerhalvåret.

6. Samarbeid om mobilt kunstsnøanlegg med andre skiklubber.

Langsiktige planer om bygging eller rehab.  av anlegg 10 årsperspektiv:

	Søker/anlegg
	Sted
	Type
	År

	1. Balløkke/turløype/sykkelcross etc.
	Nytt boligfelt Karmhusåsen?
	Nærmiljøanlegg
	2017-2020

	2. Skitrekk – alpinbakke, akebakke
	Marka skistadion
	Ordinært anlegg
	2017-2020

	3. Skipark
	Marka skistadion
	Oridnært anlegg
	2017-2020


Utfyllende kommentarer:

1. Etablering av div. nærmiljøanlegg i forbindelse med nytt boligfelt.

2. Bygges ut samtidig som det etableres hyttefelt i området mellom Marka Skistadion og Markavola.

3. I tilknytning til alpinbakken. Hopp, halfpipe, rails etc.

Økonomi

Hovedlagets regnskap for 2014 er gjort opp med et underskudd på kr 254333 inkl. renteinntekter (overskudd på ca 231000 i 2013).  Resultatet er mye svakere enn budsjettert noe som skyldes at spillemidlene for Fånetthytta ble forsinket og ikke ble med i årets regnskap. Forsinkelsen skyldes delvis at vi fikk revidert og godkjent et høyere tilskuddsgrunnlag slik at vi kan regne med å få ca 110000 mer utbetalt enn opprinnelig budsjettert. I tillegg har behandlinga i kommunerevisjonen tatt lenger tid en antatt. I skrivende stund er imidlertid saken ferdigbehandlet og pengene er på vei. 
Avdelingsregnskapene viser til sammen et lite overskudd på kr 6818. Skigruppa hadde et vanskelig år med lite skirenn og kiosksalg. Fotballgruppa derimot hadde et bra overskudd (kr 26793) til tross for en kraftig økning i budsjettet fra året før. Bra jobba! Samlet underskudd for laget blir da kr 247515 og bokført egenkapital er redusert til kr 274219 pr. 31.12.2014.

Totalt sett er det en meget solid økonomi i laget til tross for store utbyggingsoppgaver og investeringer i utstyr de siste årene. Laget har i stor grad klart å finansiere de store kostnadene gjennom spillemidler og andre tilskudd/bidrag. Prosjekt må imidlertid ferdigstilles før spillemidler utbetales noe som ofte fører til at kostnadene påløper det ene året og inntektene gjerne kommer året etter. Det har derfor ført til store svingninger i regnskapsresultat de siste årene. I 2015 forventer vi å få spillemidler og  momskompensasjon for Fånetthytta og skihytta og da har vi praksis gjennomført utbyggingsprosjektene uten å svekke egenkapitalen over hodet og det er meget godt gjort. 
Nedenfor er en del poster i regnskapet kommentert spesielt:
Medlemskontingent er økt noe i forhold til året før pga økte kontingentsatser fra 2014. Medlemsantallet er stabilt men viser en liten nedgang. Hvor reell nedgangen er, er noe usikkert. Styret registrerer at enkelte deltar i lagets aktiviteter uten å være medlem, og vil derfor bedre rutinene for innkreving av medlemsavgift i 2015. Vi oppfordrer alle til å passe på å betale kontingenten slik at vi slipper å drive kontroll.
Momskompensasjon

Momskompensasjonen for drift ble kr 50127  i 2014. Dette er en ordning som skal være med å dekke opp momsen på ordinære driftsutgifter. Det er en egen kompensasjonsordning for investeringer og nyanlegg. Momskompensasjonen for investeringene i Fånetthytta er ikke mottatt enda men ligger inne i budsjettet for 2015. 

Sponsor-/reklameinntektene utgjør kr 83500. Det er inngått noen tre-årige avtaler som må fornyes inneværende år. Siktemålet må være å opprettholde eller øke denne posten framover. 

Inntekten fra teltutleie har blitt en betydelig inntektskilde ikke minst takket være avtaler med SNK. Sannsynligvis kunne vi satset  mye mer på dette.  Det er imidlertid en krevende jobb for komitéen da rigg og transport som regel skjer i helger på sommeren, og mange har da andre ting å drive med. Det vil bli foreslått å utvide komitéen for kommende år for å redusere belastningen for den enkelte.
For øvrige kommentarer til regnskap og budsjett henvises til avdelingenes årsmeldinger og regnskaps- og budsjettoversikter  inkl. anleggsbudsjett.

Valgkomiteens innstillinger for 2015
	Hovedstyret: 
	
	

	Leder
	Erik Stiklestad
	Ipv i styret, gjenvalg som leder

	Anleggsleder/nestleder
	Karstein Aksnes
	Ipv 

	Kasserer
	Arnt Aurstad
	Ipv

	Sekretær
	Marius Johnsborg
	Gjenvalg

	Barneidrettskoordinator
	Gunn Marit Øgstad
	Gjenvalg

	Styremedlem
	Tomas Iver Hallem
	Ipv

	
	
	

	Fotballgruppa: 
	
	

	Leder:
	Arnstein Ekseth
	Ipv i gruppa, gjenvalg som leder

	
	Gøril Sørmo
	Gjenvalg

	
	Kristian Pedersen
	IPV

	
	Rannveig Jønson
	Ny

	
	Håkon Musum
	Ipv

	
	Helge Martin Holmsberg
	Gjenvalg

	
	
	

	Skigruppa: 
	
	

	Leder:
	
	

	
	Lars Håkon Bjugan
	Gjenvalg

	
	Sten Solum
	Gjenvalg

	
	Beate Hågensen
	Ipv

	
	Hans Kristian Musum
	Ipv

	
	Tore Øgstad
	Ipv

	
	Kjetil Vatne
	NY

	Friidrett:
	
	

	Leder:
	Randi Skavhaug Hallem
	Gjenvalg i gruppa og som leder

	
	Gerd Inger Marken
	Ipv

	
	Ludmila Sende
	Ipv

	
	Hanne Lene Balgaard
	Gjenvalg

	
	Beate Kippe
	Ipv

	
	
	

	Banekomite: 
	
	

	Leder: Ansv. Nord.
	Steinar Tuseth
	Gjenvalg som leder, 1 år

	Ansv. Sør
	Haldor Kippe
	Gjenvalg

	
	Håkon Musum
	Ipv

	
	Roger Tobiassen
	Ipv

	
	Emil Aksnes
	Ipv

	
	Helge Martin Holmsberg
	Gjenvalg

	
	Steinar Johansen
	Ipv

	
	Jørgen Baumfelder
	Gjenvalg

	
	
	

	Komite – Vannvittige dager:
	

	
	Snorre Skrove
	Ipv

	
	Inger Karmhus
	Ipv

	
	+ en repr. fra hovedstyret.

	
	
	

	Løypekomite: 
	
	

	Leder:
	Tore Aurstad
	IPV i gruppa, gjennvalg som leder.

	
	Jarle Aurstad
	Ipv

	
	Tore Helberg
	Ipv

	
	Nils Bruheim
	Gjenvalg

	
	Karstein Aksnes
	Gjenvalg

	Web-ansvarlige: 
	
	

	
	Margunn Aksnes
	Ipv

	
	Dag Einar Innhaug
	Ny

	
	Jan Idar Stiklestad
	Ipv

	
	
	

	Drift og vedlikeholdskomite – bygninger Marka +Fånetthytta

	Leder, ansv. Marka:
	Oddgeir Aksnes
	Gjenvalg i gruppa og som leder

	Ansv. Fånetthytta
	Torgeir Hermann
	Ipv

	
	Kari Ekseth
	Ipv

	
	Kjell Peder Aksnes
	Ipv

	
	Inger Aurstad
	Ny

	
	Pål Duvsete
	Gjenvalg

	
	Elen-Mari Marken
	Ipv

	
	
	

	Tidtakerkomite: 
	
	

	
	Kjell Johan Hermann
	Gjenvalg

	
	Kent Ove Hårberg
	Ny

	
	Gunnar Hermann
	Ipv

	
	Randi Selnes
	Ipv

	
	Odd Tore Pedersen
	Gjenvalg

	
	Asbjørn Tufset
	Ny

	
	Erlend Svee Aksnes
	Ipv

	
	Jon Ivar Kjelvik
	Gjenvalg

	
	Knut Gran
	Ipv

	
	Hans Kristian Musum
	Ipv

	
	
	

	Leksdalsnyttkomite: 
	

	
	Tone Elisabeth Berg
	Ipv.

	
	Mona Stiklestad
	Ipv.

	
	
	

	Juletrådkomite: 
	
	

	Leder:
	Terje Aksnes
	Ipv i gruppa, gjenvalg som leder.

	
	Harald Tuseth
	Ipv

	
	Knut Aksnes
	Gjenvalg

	
	Nils Hallem
	Ipv

	
	Stein Arne Stiklestad
	Ipv

	
	
	

	Olsokrittkomite:
	
	

	
	Snorre Skrove
	Ipv

	
	Sten Solum
	Gjenvalg

	
	Oddgeir Aksnes
	Gjenvalg

	
	
	

	Bulleråskomite:
	
	

	
	Bente Aksnes
	Gjenvalg

	
	Arnt Aurstad
	Ipv

	
	+ en repr. fra skigruppa
	

	
	
	

	
	
	

	
	
	

	
	
	

	Restaurantkomite: 
	
	

	Leder:
	
	Ny

	
	Kine Therese Steinkjer
	Ny

	
	Ragnhild Hermann
	Gjenvalg

	
	Hilde Vada Aksnes
	Gjenvalg

	
	Heidi Grønn
	Ipv

	
	Nils Hallem
	Ipv

	
	Arnfinn Voll
	Ipv

	
	Ingunn Haga
	NY

	
	Inger Taraldsen
	Gjenvalg.

	
	Ingrid Duvsethe
	Ny

	
	Ida Kippe
	Gjenvalg

	
	Inger Karmhus
	Ny

	
	Per Olav Salthammer
	Gjenvalg

	
	Åsta Salthammer
	Ipv

	
	Gunhild Stiklestad
	Gjenvalg

	
	Eli Anita Valbekmo
	Ipv

	
	
	

	
	
	

	Teltgruppe
	Morten Hallem
	Ny som leder, gjenvalg i gruppa

	
	Ketil Aksnes
	Gjenvalg

	
	Hans Erik Arnøy
	Ipv

	
	Stig Halseth
	Ny

	
	Ole Kristian Skrove
	Ny

	
	Olve Natvig Ystad
	Ny

	
	Erik Stiklestad
	Ny

	
	Arnt Aurstad
	Ny

	
	
	

	
	
	

	Revisorer: 
	Steinar Aksnes
	Gjenvalg

	
	Joar Aksnes
	Ipv

	
	
	

	
	
	

	Valgkomitè:
	
	

	Leder:
	Gunnar Ystad
	1 år

	
	Kristin Aspås
	1 år

	
	Ketil Aksnes
	2 år

	
	Kristin Stornes
	2 år

